**Ministru kabineta noteikumu projekta**

**"Grozījums Ministru kabineta 2008. gada 25. novembra noteikumos Nr.963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2. apakšaktivitāti "Nevalstisko organizāciju administratīvās kapacitātes stiprināšana""" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Noteikumu projekts "Grozījums Ministru kabineta 2008. gada 25. novembra noteikumos Nr. 963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2. apakšaktivitāti "Nevalstisko organizāciju administratīvās kapacitātes stiprināšana""" (turpmāk – noteikumu projekts) sagatavots, lai 1.5.2.2.2. apakšaktivitātē " Nevalstisko organizāciju administratīvās kapacitātes stiprināšana " (turpmāk – 1.5.2.2.2. apakšaktivitāte) izveidojušos finansējuma atlikumu pārdalītu Valsts kancelejas kā Eiropas Savienības fondu atbildīgās iestādes (turpmāk – Valsts kanceleja) administrētās 1.5.2.2.1. apakšaktivitātes "Sociālo partneru administratīvās kapacitātes stiprināšana" (turpmāk – 1.5.2.2.1. apakšaktivitāte) projektu īstenošanai, sekmējot Darbības programmas "Cilvēkresursi un nodarbinātība" papildinājumā (turpmāk – DPP) Valsts kancelejas administrētajās aktivitātēs un apakšaktivitātēs noteiktā finansējuma pilnīgu apguvi |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.5.2.2.2. apakšaktivitātes īstenošanas termiņš ir 2014. gada 31. decembris. Šobrīd tiek īstenoti beidzamie 8 projekti, kuri tika iesniegti 2012. gada 17. februārī izsludinātajā pēdējā atklātās projektu iesniegumu atlases kārtā. Tika izsludinātas visas paredzētās projektu iesniegumu atlases kārtas, un jaunas projektu iesniegumu atlases nav paredzētas. Šobrīd apakšaktivitātē izveidojies Eiropas Sociālā fonda finansējuma atlikums 100 266 *euro* (dati uz 17.03.2014), kas izveidojies no projektu attiecināmo izmaksu *flat-rate* korekcijām, atlikumiem no līdzekļiem neparedzētiem gadījumiem, neatbilstībām un izmaksu ekonomijas, kas radusies iepirkumu rezultātā. Tiks pārdalīts Eiropas Sociālā fonda finansējuma atlikums 86 901 *euro* apmērā(dati uz 22.01.2014).Latvijas sociālajiem partneriem – Latvijas Darba devēju konfederācijai (turpmāk – LDDK) un Latvijas Brīvo arodbiedrību savienībai (turpmāk – LBAS) ir plānoti vairāki pasākumi Latvijas prezidentūras Eiropas Savienības Padomē mērķu sasniegšanai. Tā kā LDDK un LBAS šobrīd īsteno ierobežotas projektu iesnieguma atlases projektus 1.5.2.2.1. apakšaktivitātē, Valsts kanceleja sadarbībā ar Latvijas prezidentūras Eiropas Savienības Padomē sekretariātu, sociālajiem partneriem un Sabiedrības integrācijas fondu kā Eiropas Savienības fondu sadarbības iestādi ir izvērtējusi iespēju daļu no Latvijas prezidentūras Eiropas Savienības Padomē rīkotajiem pasākumiem īstenot LDDK un LBAS projektu ietvaros. Finanšu ministrijā kā Eiropas Savienības fondu vadošajā iestādē ir iesniegta informācija un indikatīvais finansiālais aprēķins par plānotajiem pasākumiem, kurus varētu iekļaut LDDK un LBAS īstenotajos projektos un līdz ar to finansēt no Eiropas Sociālā fonda līdzekļiem.Plānotie pasākumi – Sociālo partneru forums "Sociālā dialoga loma ekonomiskās izaugsmes un kvalitatīvu darbavietu nodrošināšanā", Starptautiska konference "Uzņēmējdarbība reģionos Eiropas Savienības konkurētspējas stiprināšanai", Starptautiska konference "Arodbiedrību loma ilgtspējīgas izaugsmes un cienīgu darbavietu izveidē", Baltijas valstu arodbiedrību jauniešu forums "Baltijas arodbiedrību jauniešu līdzdalības stiprināšana lēmumu pieņemšanā Eiropas un nacionālā līmenī", kā arī administratīvās kapacitātes celšanas pasākumu kopums "Ekspertīze Latvijas prezidentūras Eiropas Savienības Padomē 2015. gadā jautājumos".Ņemot vērā iepriekš minēto, lai nodrošinātu efektīvu DPP noteiktā finansējuma apguvi, Valsts kanceleja ierosina 1.5.2.2.2. apakš­aktivitātē atbrīvoto finansējumu pārdalīt uz 1.5.2.2.1. apakš­aktivitāti.Noteikumu projekts paredz izdarīt grozījumu Ministru kabineta 2008. gada 25. novembra noteikumos Nr. 963 "Noteikumi par darbības programmas "Cilvēkresursi un nodarbinātība" papildinājuma 1.5.2.2.2. apakšaktivitāti "Nevalstisko organizāciju administratīvās kapacitātes stiprināšana"", samazinot kopējās attiecināmās izmaksas no 3 676 994 *euro* uz 3 582 894 *euro*, kā arī attiecīgi mainot Eiropas Sociālā fonda finansējumu no 3 395 753 *euro* uz 3 308 852 *euro* un privāto finansējumu no 281 241 *euro* uz 274 042 *euro*.DPP noteiktā 1.5.2. pasākumu "Cilvēkresursu kapacitātes stiprināšana" Eiropas Sociālā fonda, valsts budžeta un privātā finansējuma procentuālās likmes paliek nemainīgas |
| 3. | Projekta izstrādē iesaistītās institūcijas | Valsts kancelejas Eiropas Savienības struktūrfondu departaments  |
| 7. | Cita informācija | Nav |
| Anotācijas II un III sadaļa – projekts šīs jomas neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. | Nepieciešamie saistītie tiesību aktu projekti | Nepieciešams veikt grozījumu DPP (apstiprināts ar Ministru kabineta 2008. gada 9. aprīļa rīkojumu Nr.197 "Par darbības programmas "Cilvēkresursi un nodarbinātība" papildinājuma apstiprināšanu"), precizējot 1.5.2.2.1., 1.5.2.2.2. un 1.5.2.2.3. apakšaktivitātes finansējumu. Noteikumu projekts izskatāms Ministru kabinetā vienlaicīgi ar grozījumu DPP un grozījumu Ministru kabineta 2008. gada 2. jūnija noteikumos Nr.396 "Noteikumi par darbības programmas "Cilvēkresursi un nodarbinātība" papildinājuma apakšaktivitāti "Sociālo partneru administratīvās kapacitātes stiprināšana"" |
| 3. | Atbildīgā institūcija | Valsts kancelejas Eiropas Savienības struktūrfondu departaments  |
|  2. | Cita informācija | Nav |
| Anotācijas V, VI, un VII sadaļa – projekts šīs jomas neskar |

Ministru prezidente Laimdota Straujuma

Vizē:

Valsts kancelejas direktore Elita Dreimane

2014.04.16. 16:42

677

Garkalne, 67082950

Maruta.garkalne@mk.gov.lv